**Noapte fără tine**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și despre tine pot să spun o viață,

Că mi-ai fost rază-n umbra mea de dor.

Mi-ai scos din suflet lacrima de gheață

Și lângă tine-am învățat să zbor!

Mi-ai vindecat acele mari suspine

Cu un sărut m-ai pus pe drumul bun...

Iar visul meu s-a reaprins cu tine

Și-am devenit în ochii tăi imun.

Mă contopesc adesea cu dorința

Ce o rostești când spui că mă iubești

Și îmi alungi în noapte suferința,

În ochii mei atunci când te privești.

Și despre tine pot să spun că vestea,

Mi te-a purtat sub cerul înstelat...

Acolo unde eu mi-am scris povestea,

În noaptea-n care te-am abandonat.

Dar nu există noapte fără tine,

Atâta vreme cât e legământ.

Renasc în ochii tăi, renaști din mine

Și plângem amândoi pe-acest pământ.

Georgian Ionut Zamfira 14.07.2021